Besiana Kadare. Besiana Kadare — Albaniya diplomati. Kadare Albaniyaning Birlashgan Millatlar Tashkilotidagi Favqulodda va Muxtor vakili hisoblanadi. Birlashgan Millatlar Tashkilotining 75- Bosh Assambleyasi vitse-prezidenti va Albaniyaning Kubadagi elchisi lavozimlarida ishlagan. Ilk hayoti va taʼlimi. U yozuvchilar Helena Kadare va Ismoil Kadarening qizi. Kadare Fransiyansiyaning Sorbonna Parij-IV universitetida zamonaviy adabiyotlarni oʻrganib chiqqan va shu bilan birga u zamonaviy va qiyosiy adabiyot boʻyicha magistr darajasiga ega boʻlgan. Karyerasi. Dastlabki yillar. Kadare 2002-yildan 2005-yilgacha Nyu Yorkdagi Albaniyaninga Birlashgan Millatlar Tashkilotidagi Doimiy vakolatxonasida birinchi kotib boʻlib ishlagan. U 2005-yilda Amerika Qoʻshma Shtatlari Xalqaro Taraqqiyot Agentligi (USAID) bilan ishlash uchun Albaniyaga qaytib kelgan. 2008-yilda Kadare Albaniyaning Fransiyadagi elchixonasida ishlagan..2011-2016-yillarda Kadare Birlashgan Millatlar Tashkilotining Taʼlim, fan va madaniyat masalalari boʻyicha tashkiloti (YUNESKO) huzuridagi Albaniyaning Favqulodda va Muxtor elchisi doimiy vakili boʻlib ishlagan. Albaniyaning Birlashgan Millatlar Tashkilotidagi doimiy vakili. Kadare 2016-yil 30-iyun kuni BMT Bosh kotibi Pan Gi Munga ishonch yorliqlarini topshirdi va shu vaqtdan beri Albaniyaning Nyu-Yorkdagi Birlashgan Millatlar Tashkilotidagi Favqulodda va Muxtor doimiy vakili lavozimida ishlab kelmoqda . U Albaniyaning BMTdagi 65 yillik aʼzoligi davridagi birinchi ayol elchisi. U bir vaqtning oʻzida Albaniyaning Kubadagi elchisi lavozimida ishlash uchun tayinlangan. 2017-yil oktyabr oyida Birlashgan Millatlar Tashkiloti Xavfsizlik Kengashi yigʻilishida Kadare ayollarning mojarolarning oldini olish va tinchlik jarayonlariga mazmunli jalb etilishi ahamiyatsizligicha qolayotganligini aytdi. U aʼzo davlatlarni tinchlik va xavfsizlik kun tartibiga ayollarni toʻliq qoʻshishga va bu boradagi vaʼdalarini bajarishga chaqirdi. 2018-yilda musulmonlar koʻp boʻlgan Albaniya, katoliklar koʻp boʻlgan Italiya va yahudiylar koʻp boʻlgan Isroil bilan birgalikda Birlashgan Millatlar Tashkilotida Talmud asarining italyan tiliga birinchi tarjimasini nishonlagan tadbirga mezbonlik qildi. Elchi Kadare bu yerdagi nutqida shunday dedi; „Bobil Talmud tarjimasi kabi loyihalar madaniyatlararo va dinlararo muloqotda yangi yoʻl ochadi, odamlar oʻrtasida umid va tushunish, notoʻgʻri qarashlar, stereotipik fikrlash va kamsitishlarga qarshi kurashish uchun toʻgʻri vositalarni olib keladi. Oʻylaymizki, bu orqali biz ijtimoiy anʼanalarimizni, tinchlik-osoyishtalikni, barqarorlikni mustahkamlaymiz, shuningdek, zoʻravon ekstremistik tendentsiyalarga qarshi turamiz“. Kadare 2019-yil dekabr oyida keng tarqalgan genotsidni inkor etuvchi sifatida qaralgan avstriyalik yozuvchi Petir Xendkega adabiyot boʻyicha 2019-yil Nobel mukofotini berish toʻgʻrisidagi qarorni „uyatli“ deb atadi va bu Nobel jamgʻarmasini abadiy taʼqib qilishi kerakligini aytdi. Birlashgan Millatlar Tashkiloti Bosh Assambleyasi vitse-prezidenti. 2020-yil iyun oyida Kadare Birlashgan Millatlar Tashkiloti Bosh Assambleyasining 75- sessiyasida vitse-prezidenti etib saylandi.